經數: 一七三五

經名: 大方廣佛華嚴經疏卷第三十一

頁數: 七四一

上              欄

所能得. 唯如智所依成於智身. 菩薩照寂

故云深入. 後二句成益. 一成現報益. 得佛

灌頂受佛位故. 二成後報益. 十地攝報. 生

大自在. 云高大身. 高大二義. 一色形中極

量最大故. 居有頂故. 二約三乘. 此成報

身位極普周. 故云高大. 論云. 摩醯首羅智

處生故者. 智處亦二義. 一摩醯首羅智自在

故. 二攝報智滿成種智故. 二寄對顯勝中.

一對下彰出有二乘不同盡. 攝經二句. 一

超一切世間道者. 度五道故. 道卽因義. 二

淸淨出世善根者. 論云. 復涅槃道淨故. 以二

乘雖度五道有三餘故. 不淨涅槃. 今無

三餘故云復淨也. 由具此二故不同二

乘. 後一望上顯同名爲佛盡. 等覺菩薩同

滿種智故. 自力辯中多義顯者. 校量後後

勝前前故. 第二意加中二. 初正顯. 後徵釋

偏加所以. 前中十句初總餘別. 總中身有二

種. 一與無上勝威德身. 如王處衆無能映

奪. 二與辯才無能映奪身. 前色身勝後名

身勝. 後與無□下別. 別開名身成九種身.

所加通三故. 增其色身. 在心名智在口稱

辯. 經云與智論判爲名. 二文影略顯義方

備. 一與不著辯才. 說法不斷無滯□故. 謂

無偏住著故. 不滯事理. 云無□樂說. 二

與堪辯. 分別法相能正說故. 名爲淸淨. 論

云. 善淨堪智有四種. 一者緣. 二者法. 三者

作. 四者成. 善知此義成不成相故. 此言緣

者. 卽因緣生法亦名觀待. 二法者卽法爾之

法. 三作者. 此二作用. 四成者. 引正理例證

中              欄

成上三. 若順此四名爲成相. 不順此四

名不成相. 菩薩善知故堪能有說名爲堪

辯. 然其此四經論多明. 相續解脫經名爲四

成. 相續解脫卽解深密經. 前後異譯. 深密第

五名爲四種道理. 然上二經文博義隱. 今依

雜集十一釋之. 名次全同深密. 彼論云. 觀

待道理者. 謂諸行生時要待衆緣. 如牙生

時. 要待種子時節水土等. 二作用者. 謂異相

諸法各別作用. 如眼等根. 爲眼等識所依作

用. 色等境界. 爲眼識等所緣作用等. 三證

成者. 謂爲證成所應成義. 宣說諸量不相

違語. 所應成義者. 謂自體差別所攝所應成

義. 諸量不相違語者. 謂現量等不違立宗等

言故. 四法爾者. 謂無始時來. 於自相共相

所住法中. 所有成就法性法爾. 如火能燒等

有爲法無常等. 而彼經論次第爾者. 謂緣生

之法. 有此作用以理成證. 後結諸法性相

常爾. 今論義次已如前說. 三卽任放辯才說

不待次. 言辭不斷. 處處隨意不忘名義

故. 云善憶念不忘力. 謂隨門異說不忘本

宗故. 四能說辯. 隨所應度種種譬喩能斷

疑故. 謂應機斷疑故名決定. 能隨所應是

謂明了. 五不雜辯. 三種同智常現前故. 三同

智者. 卽自相同相及不二相. 自相者色心等

殊故. 同相者同無常苦無我故. 不二相者卽

一實理. 又自相卽俗諦. 同相卽眞諦. 不二卽

中道第一義諦. 金剛仙等諸論. 皆明此三無

法不爾. 故云遍至一切菩薩所了故云開

悟. 六敎出辯. 以十力智自在化物. 斷惑得

下              欄

果故云自在成道. 七不畏辯. 於他言說不

怯弱故. 八無量辯. 於一切智. 隨順宣說修

多羅等法. 六種正見故. 六正見者. 卽是法

門. 金剛仙論云. 一眞實智正見能知理法. 二

行正見能知行法. 此二敎旨. 三敎正見能知

敎法. 四離二邊正見. 知前理法不同情取.

五不思議正見. 知前行法成德出情. 六根

欲性正見. 知前敎法說隨物心. 瑜伽六十

四名六種理門. 大旨無異. 九同化辯. 一切

如來同以三輪化故. 三業殊勝故曰莊嚴.

上十已辯他力. 第二何以故下釋偏加所以.

以顯自力堪加偏就意業釋者. 意爲本故.

初徵意云. 諸佛慈力若隨闕者可許偏加. 旣

有力能與有慈能普. 何以上十偏加剛藏而

不加餘. 下釋十句初總餘別. 總明得此三

昧法合偏加. 剛藏得此餘不得故. 何以得

此三昧. 下別顯中有二因故. 一本願所致

故. 卽初句顯示. 二善淨下. 三昧身攝功德

故. 此復八種淨. 依自利利他故. 謂前四自

利後四利他. 一善淨深心是因淨. 信樂至極

能趣菩薩地. 皆盡淸淨故. 故云善淨. 此一

爲衆行本故名爲因. 次三明自利行德. 謂

二卽智淨. 趣菩薩地盡. 修道眞如觀如日輪

圓滿. 普照法界故. 此卽智德. 三身轉淨. 謂

生生轉勝集助道福德故. 四心調伏淨善斷

煩惱習. 故云修治. 此卽斷德. 上三亦證助不

住. 後四利他中. 五聞攝淨. 能聞持佛法. 故

爲法器. 此利他方便. 餘三利他行體. 卽身語

意業. 六者通淨. 以勝神通生物信解故. 七

經數: 一七三五

經名: 大方廣佛華嚴經疏卷第三十一

頁數: 七四二

上              欄

辯才淨. 由總持力於一字中攝一切字句.

前後無違故無錯謬. 八離慢淨. 謂雖化衆

生. 以實智印印之不違法界. 故無化慢.

上八句中. 前四自利因. 一精進因. 二不忘因.

三勢力因. 四彼不染因. 如次配前四句. 謂

由深心能起行等. 後四利他因. 謂五是斷

疑因. 由知法故. 六是敬重因. 以神通力令

信入故. 七是轉法理因. 法若壞時. 假餘尊

法誦持故. 八敎授出離因. 論云. 如是化者

得自利不忘故. 此意明. 若化時取相. 以法

界印卽自利不忘. 便能出離. 第三身加增威

令起故. 言各申者. 不離本處而申. 卽延

促無□. 諸佛皆摩故云各申. 卽一多無□. 卽

四通中如意通也. 餘義如前第三會中說. 第

四摩頂已下起分. 所以起者三昧事訖故. 云

何訖已得勝力故. 雖已得力何不且定. 說

時至故. 何不定中說. 定無言說故. 第五普

告下本分略示綱要. 爲廣本故. 亦與下請.

爲其本故. 不請而說者. 不自說本. 衆則不

知爲說不說. 又復不知欲說何法故. 文

分爲三. 初明六決定. 以爲地體. 次佛子何

等下標列十名. 以顯地相. 三佛子我不見下.

擧十方同說彰地要勝. 今初地體已如前

辯. 文中初句標. 告諸佛子下正顯. 於中初

句總明. 後無雜下別顯. 總中言菩薩願善決

定者. 標人列法. 故云菩薩於大菩提立

誓趣心故名爲願. 卽下初地中發菩提心也.

此願所以名善決定者. 以眞實智攝故. 謂

攝導此願. 皆令順理決擇□定故. 眞智卽

中              欄

善善卽決定. 持業受名. 故論云善決定者. 卽

是善決定. 此揀依他受名也. 此已入初地

是證決定. 非是地前信地所攝之願. 受決定

名. 若通論決定. 有其六義. 一約行體決定

堅固. 二望所證決定須證. 三定能斷惑. 四

決信不疑. 五決聖度生. 六決成佛果. 後別

中此善決定有六種. 卽經六句. 瑜伽地持皆

說此六. 名次小異大旨不殊. 此六行相. 前

五自分後一勝進. 五中前四自利. 後一利他.

四中前三明行體德. 後一顯行功能. 三中前

二行體周圓. 後一行德具備. 二中初一明行

自體. 後一顯行離過. 是故自體離過攝德

爲因. 二利行圓成就佛果. 是此行相也. 一

無雜者. 卽觀相善決定. 眞如觀一味相故. 謂

正體緣如. 境智一味爲觀之相. 則無帶相

之雜. 二不可見者. 是眞實善決定. 非一切世

間境界. 出世間故. 謂此眞智超出世間可壞

之法. 故名眞實. 眞實故非世智所見. 三廣

大如法界者. 勝善決定. 論總釋云. 大法界故.

一切諸佛根本故. 此中上句出所如法界. 亦

釋大義. 下句顯能如地智. 亦釋廣義. 法界

所以名界者. 一是因義. 迷悟根故. 二是性

義. 法本性故. 今能如地智爲佛根本. 故得

如之肉體合如無所如矣. 下開義釋. 經

標廣大釋以勝善. 此云何同. 論總釋云. 大

勝高廣一體異名. 法相義故. 言一體者唯一

味故. 異名者隨法相義故. 體無不在曰大.

而相非情取曰勝. 理超數表爲高. 用無

不該爲廣. 上釋廣大二字. 次釋法界名. 云

下              欄

一切法法爾故. 一切法者釋法字. 法爾者卽

是界義. 性自爾故. 下法爾字皆倣此知. 此

上釋所如法界. 下辯能如地智. 亦受四名.

一雙釋大勝義云. 復法界大眞如觀. 勝諸

凡夫二乘智等. 淨法法爾故此云淨者. 異

前所如體該染淨故. 此卽根本智地. 當體[&FFFF]#

如周遍名大. 形對凡小超劣名勝. 二釋

廣義云. 復法界大方便集地. 謂說大乘法

廣義云. 復法界大方便集地. 謂說大乘法

法爾故者. 以證眞了俗廣集大行. 旣通二

智故曰大乘. 三釋高義云. 大白法界善法

法爾故. 謂無漏善法出世表故. 卽二智所成

之善故隨義立四. 不出境智一如. 四究竟

如虛空盡未來際. 是因善決定. 此有二種.

一成無常愛果因. 是因如虛空依是生諸

色. 色不盡故. 二常果因. 得涅槃道故. 故經

云盡未來際. 有釋云. 一爲生因. 生菩提有

爲果故. 二爲了因. 了涅槃無爲果故. 此順

法相不順經宗. 以經宗常與無常非一異

故. 今更直釋論文. 明此地智有二能. 一

寂而常用故爲無常因. 用雖虧盈而智1無

起滅. 如所依空非無常故. 經明此智究竟

如空. 二用而常寂故爲常果因. 雖涅槃永

寂而智體不無. 不爾將何窮未來際. 若會

三身者. 用爲化身. 寂爲法身. 智爲報身.

非無常矣. 設智爲了因亦雙了菩提涅槃

故. 論云涅槃道. 道亦菩提故. 若相融攝固不

在言. 言無常愛者用適機故. 五遍一切佛

刹. 救護一切衆生者. 大善決定. 隨順作利

益他行故. 卽普覆名大. 論又云. 次前善決

經數: 一七三五

經名: 大方廣佛華嚴經疏卷第三十一

頁數: 七四三

上              欄

定此願世間涅槃中非一向住故者. 謂由前

因善則大智不住生死. 由此大善則大悲

不住涅槃. 前雖有應用. 亦智所成故. 有云.

取前常果因故不住生死. 取前無常果因.

及此大善. 爲不住涅槃亦不違理. 然約

雙遮則俱不住. 若約雙照卽二俱住. 謂大

悲故常處生死等. 是故論云非一向住. 六

爲一切下是不怯弱善. 上入智地不怯弱

故. 論經闕於一切諸佛所護一句. 但云入智

地不怯弱. 若準此經由護故入智無怯. 言

佛護者. 智造佛境佛智照故. 故佛所護與

入智地反覆相成. 論下六相圓融類前可見.

第二地相中四. 一寄問徵起. 二佛子下擧數

顯同. 三何等下徵數列名. 四佛子此菩薩

下結名顯勝. 初一可知. 二中以生成住持

故. 三世同說. 同說之言. 文在地相義兼地

體. 三列名中. 爲對治十障證十眞如成十

勝行. 說於十地及引諸論. □如下廣釋中

辯. 今依本論略釋地名. 論云. 成就無上自

利利他行. 初證聖處多生歡喜. 故名歡喜

地. 此有二義. 一二利創成故. 二聖位新得

故. 遂本期心故生歡喜. 二離能起誤心犯

戒煩惱垢等. 淸淨戒具足故名離垢地. 此有

三義. 一卽因離. 謂離能起誤犯煩惱. 二果行

離. 謂離犯戒惡業故云等也. 三對治離. 謂

淸淨戒具足. 三隨聞思修等照法顯現. 故

名明地. 此唯一義. 謂三慧照當地所聞之

法. 若準下論更有一義. 謂得四地慧光明

相故. 如明得定等故. 下論云. 彼無行無生

中              欄

行慧此名光明. 依是光明故名明地. 然唯

識此經皆名發光. 謂成就勝定大法總持. 能

發無邊妙慧光故. 此則三義. 一定爲能發.

二持爲能持. 三後地慧光爲所發所持. 然

三慧就初. 發光約後. 故受名不同. 四不忘

煩惱薪智火能燒. 故名焰地. 焰卽慧焰故此

名焰慧地. 此亦兼下二義. 今卽根本智火能

燒前地. 聞持不忘恃以成慢之煩惱故. 二

就後得智起用故. 下論云. 彼證智法明摩

尼寶光中. 放阿含光明入無量法門義. 光

明智處普照示現. 以是義故. 此地釋名爲

焰. 問約初義者. 前後諸地豈不燒惑. 有

二義故此偏受名. 一就寄位言. 此地寄當

出世間無漏故. 二以三學此地當慧. 初得

慧故. 五得出世間智方便善巧能度難度

故名難勝. 此唯一義. 謂眞俗無違極難勝

故. 以三地同世未能得出. 四地雖出而不

能隨. 多滯二邊難以越度. 今得出世. 又能

隨俗巧達五明. 眞俗無違能度偏滯實爲

難勝. 此初得故偏受其名. 六般若波羅蜜行

有間. 大智現前故名現前地. 謂妙達緣生.

引無分別名般若行. 親如目[&FFFF]#名曰現前.

對後彰劣名爲有間. 以第七地常在觀故.

七善修無相行功用. 究竟能過世間二乘出

世間道. 故名遠行. 此或三義. 一善修無相

到無相邊. 故名遠行. 二功用至極故名遠

行. 三望前超過故名遠行. 合唯一義善修

無相行. 釋行字. 功用下皆釋遠字. 然善修

有二義. 一前地有間不名善修. 今常在觀

下              欄

故云善修. 二捨有之無非善修無. 今有無

雙離. 故名善修. 云何雙離. 謂空中方便慧故

離有. 有中殊勝行故離無. 下釋遠中功用

究竟正明遠義. 如極一界之邊故遠. 何所

過望前三地相同世間. 過之已遠. 望四五

六相同二乘. 今亦超過五地眞俗無違. 何

異此中有無雙離. 略有三異. 一彼猶未能

過二乘故. 二雖以眞入俗猶於雙行未

自在故. 三彼尙未得甚深般若故. 於雙行

非深妙故. 八報行純熟無相無間. 故名不

動地. 此亦三義. 一捨三界行生受變易果.

故云報行. 依此起行任運而成. 故功用不

動. 二得無生忍無相妙慧. 則有相不動. 三

此二無間煩惱不動. 合唯一義. 謂前地無相

已得. 無間相及煩惱亦不能動. 而爲功用

所動. 無不動名. 今由無功用故. 令無相

觀任運無間故. 三不能動. 下輪王梵王之

喩可以證此. 九得無□力說法. 成就利他

行. 故名善慧地. 得無□慧尙未稱善. 遍說

遍益方名爲善. 十得大法身具足自在. 故

名法雲. 此有二義. 一得大法身語法雲體.

具足自在釋法雲義. 謂能雲雨說法自在用

故. 此約能說爲名. 二得大法身此明法義.

是大法器故. 具足自在此釋雲義. 能受如

來雲雨說故. 下釋名分自當廣釋. 此十得名

略有四對. 一約法喩. 焰慧法雲法喩合目.

餘皆就法. 二約體用. 歡喜善慧約體爲名.

餘皆就用. 三約自他. 離垢不動就他受稱.

餘皆自義立名. 四約當位相形. 雖勝遠行形

經數: 一七三五

經名: 大方廣佛華嚴經疏卷第三十二

頁數: 七四四

上              欄

他受稱餘皆當位受名. 此十圓融地地皆

具. 若約行布. 則前前之名應該後後. 後. 後

之稱不該前前. 如歡喜之名義該十地. 法

雲之稱不預前九. 今爲顯別相. 各從初得

受名. 下文重顯. 四結名顯勝可知. 第三

彰地要勝者. 爲欲令物生渴仰故. 文中

二. 初明不見不說. 反顯十方報化皆說. 二

徵釋所由. 徵云. 佛國不同化儀亦異. 如何

十地要皆說耶. 釋意云. 此最勝故. 謂萬法皆

如體如成聖. 離斯證智皆是隨宜. 故爲要

勝. 文有四句. 初二句總標顯勝. 初句證行.

謂諸佛證此爲因成菩提故. 餘皆助道故.

此最上最勝. 次句阿含法門者. 名爲法體. 光

明者顯照一切餘法門故. 後二句別顯其

相.  初句釋前阿含. 云分別說卽明前法光

明. 是敎體用. 此句是敎所照法門故. 論云. 分

別十地事者. 顯示世間智所知法故. 後句顯

上證道非地前世智所知. 名不可思議故.

論云. 顯示出世間智故. 說證將默. 故呼佛

子已說本分

大方廣佛華嚴經疏卷第三十一

大方廣佛華嚴經疏卷第三十二

唐淸□山大華嚴寺沙門澄觀撰

第六爾時金剛藏菩薩說. 此下請分中三. 初

說已默住. 二是時下三家五請. 三爾時金剛

藏觀察下. 許說分齊. 所以默者. 將欲演之

中              欄

必固默之. 欲令大衆渴仰請說故. 所以

俟請者. 略有二意. 一增諸菩薩尊敬法故.

二前本分中. 擧地歎勝. 爲增樂. 欲令此

請中生正解故. 云何生解. 謂由請故得說

默之由. 顯地體甚深離於言念. 令衆先解. 後

聞說分不隨聲取. 離謬解故. 卽復由此

故. 有第三示說分齊. 初默可知. 第二請中

三家請殊. 卽分三段. 謂初解脫月請. 二大衆

請. 三如來請. 所以要三家者顯法深妙. 令

聞解故. 衆首顯揚當機渴仰. 化主加勸事方

周故. 道大兼亡法應請故. 爲順請主. 此衆

堪聞言不虛故. 爲成請者. 如來護念而生

信受言有徵故. 此約因請生請亦是次第.

又佛請者卽名爲加. 譯衆雖已請要假主

佛威光. 方堪說故亦名爲敎. 如來敎說顯

剛藏說. 傳佛敎故. 又前二家請. 顯此地法

因人修故. 後一家請. 顯此地法佛所證故.

前之二請餘經容有. 後之一請餘經所無. 法

華三請但是一家. 良以地法甚深寄位難說

故. 又三請次第者. 初解脫月者彼衆上首故.

餘問則亂. 何緣大衆不亂問耶. 衆調伏故.

由前二止三請抑揚時衆故. 次衆請以表虔

誠. 然非爭起. 依前請儀同聲齊請. 故亦不

亂後. 聽說理窮故如來勸說. 今初衆首請

中. 總有三請. 所以三者順世儀式. 少不殷

重多則繁亂. 正得中故. 以止有三. 抑揚

當時調伏機故. 二家助成各唯一請. 然依

三請應分三段. 若兼三止應分爲六. 以

前默住之止. 通爲五請之本. 不可唯屬於

下              欄

初故. 止請相乘. 且爲五段. 一怪默騰疑請.

二法深難受止. 三難衆堪聞請. 四不堪有

損止. 謂雖有堪者亦有不堪故. 五雙歎

人法請. 謂不堪聞者以法深故. 亦得佛

護固應爲說. 於是剛藏理窮更無違請. 就

初請中分二. 初明大衆[&FFFF]#默生疑. 二解脫

月下騰疑爲請. 今初言何因何緣者. 疑怪

之辭. 爲因說者不能說耶. 爲緣聽者不

堪聞耶. 金剛藏下出所疑事. 二騰疑爲請

中二. 初[&FFFF]#請因. 謂領衆疑故. 二以頌正請.

文有五偈顯說聽無過. 是以應說. 卽分爲

二. 初偈說者無過. 亦遣大衆何因之疑. 後

四聽者無過. 亦遣大衆何緣之疑. 雖似初

二徵默所由. 爲拂衆疑. 後三請說爲遂衆

欲. 文彰略耳. 非不互通故依前判. 今初歎

說者淨覺無過. 偈初二字偈末三字. 合爲徵

問之詞. 謂有中間淨覺無過. 何故不解釋

耶. 聖德雖多偏歎淨覺者. 是說因故. 覺卽

覺觀. 由此得爲口加行故. 具能所治無

思發言故云淨覺. 淨覺之人名淨覺人. 三字

爲總. 餘皆是別. 別歎淨覺有二勝能. 一攝

對治. 謂念智具. 念謂四念智謂如智. 二離諸

過謂餘十字. 具字兩用. 初中由有能治. 所

治不生. 所治有二. 一者雜覺. 謂凡夫尋伺

與四倒相應. 卽迷事倒. 以四念爲治. 二雜

覺因憶想分別. 謂隨名相轉卽迷理倒. 以

眞如智爲治. 前唯凡夫. 後通凡小. 言離過

者離三種過. 一由無瞋等功德具故. 離□

嫉過. 謂無瞋治嫉等取無貪. 無貪治□不

經數: 一七三五

經名: 大方廣佛華嚴經疏卷第三十二

頁數: 七四五

上              欄

等無癡. 無癡卽前念智攝故. 二由前已說

上妙地故. 無說法懈怠過. 三由有樂說辯

力無不樂說過. 然念智正爲治雜覺等. 故

受治名. 而無瞋等本意不爲治於嫉等. 有

此任運自無彼故但名離過. 第二歎聽者

無過中四. 偈分三. 初二歎同生衆. 論云.

同法決定故. 有樂聞故. 次一偈歎異生衆.

論云. 復示餘者心淨故. 後一偈雙歎. 論

云. 又顯此衆皆堪聞法故. 今初二偈前

偈歎根. 故云決定. 後偈歎欲故云欲聞.

若有欲無根雖聞不解. 有根無欲設聞

不受. 故須雙歎. 今初同法卽是同生. 揀後

異生. 決定卽是根器. 揀後樂欲. 初句爲總.

論云. 決定者□慧明了故. □慧卽根□能知

敎. 慧能入證故. 次二句別. 論云. 決定有三.

一上決定願大菩提. 故云勇猛. 二名聞決

定. 他善敬重故云無怯弱. 由內無怯弱外

著大名. 三攝受決定. 謂彼說者善知故. 卽

經說地名由堪攝受方爲說耳. 下句徵默

可知. 後偈歎欲中. 初句所欲之法. 次二句

正明有欲. 後句結請. 論云. 是中若但有阿

含決定. 無證決定. 但有非現前決定. 無現

前決定. 如是決定法器不滿足故. 不能聽

受者. 現前是欲現見起故. 非現前是根. 但冥

具故. 此中意明. 但有根而無欲不堪聞法.

今前偈於敎決解於理決證. 具二決定. 爲

非現前之根. 復有今偈現前之欲敎證決定.

則具足決定故堪受也. 其心無怯弱者. 論經

云. 佛子智無畏. 無畏卽無怯弱. 契理之心.

中              欄

卽名爲智然智有二種一證法. 故此屬前

根. 二現受故此屬今欲. 欲亦須智. 故於樂

聞心無怯弱. 總前二偈根欲. 雙具諸地妙

義. 願爲說之. 第二一偈歎異生衆. 但云衆

會故雙歎根欲. 初句爲總心無濁故. 名爲

淸淨. 三句爲別. 別離六濁. 一不欲濁. 謂無

心餐採故. 離懈怠治之. 二威儀濁. 不恭肅

故. 嚴整治之. 三五蓋濁. 貪名等故. 智慧治

治之. 四異想濁. 謂貢高雜染輕慢雜染等. 皆

名異想. 今說行堅固不動治之. 五不足功

德濁. 善根微少故. 於彼說中心不樂住. 具

功德治之. 六愚癡濁. 謂愚闇不了故. 餘皆

之. 第三一偈雙歎二衆. 云一切故. 相視爲

總. 論云. 迭相共瞻者1示無雜染故. 餘皆

是別. 咸恭敬等無輕慢雜染. 下半喩顯敬

法轉深. 何有雜染. 論經云. 如蜂欲熟蜜. 古

釋云. 齊心趣證如蜂熟蜜專意. 心敎如

渴思甘露. 今卽但. 云念蜜則二句皆通敎

證. 然蜂之念蜜渴之思漿. 喩希法喜解脫

之味更言好蜜復思甘露. 顯法之妙思渴

情深. 第二爾時大智下法深難受止. 文中二.

先[&FFFF]#意. 後偈酬前中令衆歡喜. 是總酬答相.

謂說偈本爲除前疑惱得心喜故. 酬答有

二. 一堪酬答. 自有大智故. 二不怯弱酬答.

不畏大衆之不堪故. 論云. 此二示現自他

無過故. 故後偈意明法難說. 非己無智而

不能說. 但言難聞. 非斥大衆全不堪聞.

偈中五偈分四. 初二頌明法難說. 遣上何

因之疑. 成上有智. 次頌顯法難聞. 遣上何

下              欄

緣之疑. 成前無畏. 三一偈喩難說聞. 後一

偈擧難結默. 初中分二. 前偈顯難說之法.

後偈彰難說所以. 今初偈末難字. 卽是總相.

謂難得故. 難得所以後偈明之. 此難有二

種. 一最難. 體出名相故. 經云第一. 二未曾

有難在相所無故. 經云希有. 上二明難相.

何者是難法體. 卽偈初二句. 菩薩行者是出

世間智. 謂卽是證道. 證心涉境故名爲行

地. 事者謂十地事行卽是敎道. 相差別故. 最

上者. 通說上二勝故. 諸佛本者. 釋上證智

得菩薩行名所以行. 是因義. 覺於佛智所

以名佛. 今此證智亦覺佛智. 故爲彼本. 本

卽因也. 此之敎證於何處成難. 謂顯示分別

說. 證道亡心故難顯示. 敎道依證亦難分

別. 第二釋難所以者. 彼前菩薩行事所以

難者. 由住微妙深義故. 故論云. 彼菩薩行

事義住不可如是說. 偈中初二句對劣彰

深. 次句就勝顯妙. 末句擧聞迷惑顯成

難說. 於中難者是總相. 云何難. 難得難證

故. 難得有四. 一微細難得. 顯非聞慧境故.

二難見難得. 亦非思慧心眼見故. 三離念難

得. 亦非世間修慧境故. 以地智是於眞修

故. 非地前心數分別緣修之境. 四超心地難

得. 非唯非地前之境. 亦非登地已上報生

善得修道智境. 謂變易所起異熟心識名爲

報生. 生便能知無常等. 故名善得修道智.

以非照實之智故. 亦不測地智. 知無常

等未忘心境名爲心地. 以七地已還皆容

出觀故. 又此善得修道智卽加行. 後得智

經數: 一七三五

經名: 大方廣佛華嚴經疏卷第三十二

頁數: 七四六

上              欄

非根本故. 所以揀之. 故瑜伽五十五修道

位中. 有出世斷道世出世斷道. 旣通於世

故非其境. 旣非四心之境是誰境耶. 卽佛

智境. 何者是智見實義故. 出生有二義. 一

生彼佛智故. 二出離於生是無漏故. 末句

云. 所以難說者. 聞者隨聞取著悉迷惑故.

第二一偈顯難聞者論云. 已辯難說復顯

難聞. 然偈中擧具德能聞. 反顯難聞. 兼欲

使人學能聞故. 於中三句擧德. 末句結成

能聞. 初中初句爲總. 謂持聽法心堅如金

剛. 則能得聞. 下二句別. 堅有二種. 一決定

信堅. 卽第二句. 若無此堅於他分法不能

入故. 二證得堅. 卽第三句. 若無證堅於自

分法不能入故. 深信之相云何. 謂於佛智

設心智不及. 仰推佛智非我境界. 是深信

相. 卽勝□三種正智中仰推智也. 所信是何.

謂佛勝智慧. 以此地智上同佛智故. 佛智

有二. 一菩提智. 是自行證法稱性無邊. 二

化生權智是利他敎法. 隨機隱顯種種差別.

卽是法華諸佛智慧及智慧門. 於此二深皆

能信故. 云何證堅. 此亦有二. 一知是能證.

二心地是四斤證. 言無我者. 通能所證. 心地

卽二空眞理. 所依之事謂唯識相. 論云. 隨心

所受三界中報. 此卽異熟識. 又隨心所行

一切境界. 亦名心地. 此卽前七轉識. 及通

八識相分內外諸境. 於此二類. 如實了知

我法二空. 成無我智. 下句結成. 旣知難聞

之義. 如是具上二堅. 方聞上來微細勝智.

第三一偈喩難說聞中. 上半喩下半法合. 此

中              欄

中喩意不單取虛空以無□處空不爲喩

故. 亦不單取□. 以1壁上□不將喩故. 正

取空中之□. 風喩亦然. 於中能依風□以

喩阿含. 所依之空以喩證智. 然空中風□不

可言無. 謂若依樹壁則可見故. 亦不可言

有依空不住故. 非有非無故不可說. 文

意正爾. 論有三段. 初釋喩相次釋合相. 後

揀喩不同. 初中有三. 初離釋二喩以明非

有. 次合釋二喩以明非無. 三雙結二喩成

不可說. 前中□喩有二. 一正顯喩相云. 此

偈示現如空中□色如壁者. 謂此空中□色

不異壁上□色. 故云如壁. 若爾. 何以不見

二顯其非有. 論云. 是中不住故不可見. 謂

壁上之□有壁可住. 故可得見. 空中之□

無可依住故不可見. 下風喩亦有二段. 一

云如空中風如樹葉. 此正顯喩相. 二云. 是

中不住故不可得見. 此顯非有. 謂樹葉上

風有葉可依故可得見. 空中之風無可依

住故不可見. 二合釋二喩以辯非無. 云

此動作者. 非不空中有是二事. 此論意. 明

但無可依故不得見. 非風動□作其體全

無. 三結成不可說義云. 是虛空處事不可

得說. 處者虛空處. 是風□所依之空. 虛空

事是空中風□之相. 由前義故不可說有.

由後義故不可說無. 故此空處及□事風

事. 皆不可說其處所. 第二釋合喩中. 次

第合上三段. 而但雙合. 初論云是□風如說

者. 此合上喩相. 次論云. 以非自性不可得見

是不住故以其客故者. 合上非有. 卽以非

下              欄

自性合上不住. 以其客故者. 出名無性不

住所以. 謂名是實之賓. 故無所住無自性也.

二合前非無. 云非不於中有此言說. 三合

前結成不可說. 云如是佛智言說顯示地校

量勝分別難見者. 佛智卽所分別. 合上空處.

言說顯示下. 是能分別. 合上空中事. 以詮

從旨故亦難見. 合上不可說處. 然論佛智卽

今經牟尼智. 牟尼此云寂默. 以智相卽智

性故. 此卽地智而名佛智者. 無二體故. 亦

是譯人見牟尼之言. 謂是釋迦故耳. 第三

揀喩不同者. 擧二喩者喩旨別故. 論云.

□者喩名字句依相說故. 謂□有相狀如

名句之屈曲. 能顯地相. 風者以喩音聲. 聲

無屈曲如風之相. 假實旣殊故雙擧之. 又

假實相依闕一不可. 故云. 又說者以此二

事說. 聽者以此二事聞. 故擧二喩雙喩說

聞. 若將二喩喩所詮者. 仍有兩重. 一風□

喩地相所以不可見者. 以同地智故. 如

風□合空. 二將風□復喩地智. 地智所以

不可說者. 以卽同果分. 離言說相故. 如

風□合空. 若以果從因則亦可說. 以智從

相地有差殊. 以旨從詮可聞可說. 是則無

聞說之聞說也. 第四一偈擧難結默者. 若

準上義. 以二事說以二事聞. 則可說可聞.

但是難見如何不說. 故有此偈. 意云. 說聞

本在證見. 難見說之何益. 肉復加以難信

故我默然. 初句所證見法. 次句難證. 難中之

難故云最勝. 次句難信. 非地前證信故曰

世間. 上三句擧難後一句結默. 第三解脫

經數: 一七三五

經名: 大方廣佛華嚴經疏卷第三十二

頁數: 七四七

上              欄

月歎衆堪聞. 請前已歎竟. 此復歎者. 由聞

上言證信難得. 示現此衆有信有證有堪

能故. 先長行後偈頌. 前中分二. 先[&FFFF]#請. 後

佛子下. 發言正請. 於中三. 初陳衆集. 二善

淨下. 歎衆具德. 三善哉下. 結請. 二中十句

初總餘別. 總謂善淨深心離敎證過. 故名善

淨. 深心有二. 一具修一切諸善行故. 卽下

敎淨. 二與理相應故. 卽下證淨. 下九別中.

前五阿含淨. 後四證淨. 謂順敎修行名阿含

淨. 證理起行名爲證淨. 敎通地前證唯地

上. 今初五中. 一善潔思念卽欲淨. 隨所念

阿含得方便念覺淨. 謂得方便. 卽不取念

相名爲善潔. 二善修諸行者心. 淨三業敬

順起心法行故三. 善集助道卽生得淨. 願

得益衆生處上上勝生. 生而便得悲智勝念.

以助正道故. 四善能等卽受持淨. 親近多

佛意在多聞憶持故. 五成就善根卽行淨.

爲心地上眞證法故. 習少欲頭陀等離著

善根. 後證淨四中. 一捨離癡惑者得淨現智.

善決定故. 謂眞見道中得無分別智. 非比

知故名爲現智. 相見道中以後得智審觀

理智故決定無惑. 亦可俱通相見道中. 亦

名現觀. 眞見道中決理無惑. 皆破無明故

云捨離癡惑. 二無有垢染卽不行淨. 修道中

一切煩惱不行故. 相見道後至金剛無間道

中. 皆是修道. 復數修習無分別智故名修

道. 滅二[&FFFF]#重皆使不行. 對見道中初斷所

知. 故云垢染. 成唯識第十云. 煩惱障中修

所斷種. 金剛喩定現在前時一切頓斷. 彼障

中              欄

現起地前漸伏. 初地已上能頓伏盡. 令永不

行. 如阿羅漢. 由故意力. 七地之中雖暫現

起而不爲失. 八地已上畢竟不行等. 煩

惱卽是垢染. 不行卽是無有. 然見道中. 非

不斷惑見理義增. 修道位中審慮重觀除障

義勝. 故此偏說. 三深心信解卽無厭足淨. 不

樂小乘. 但於上勝佛德深心希欲. 信解決

定故. 四於佛法下不隨他敎淨. 趣菩薩地盡

道中自正行故. 上歎德竟. 第三結請可知.

二偈頌中. 初偈直擧法請不頌前文. 上半

擧法請說. 下半彰說有益. 後偈頌前請可

知. 第四爾時下. 不堪有損止中二. 先長行

中亦二. 先領前所歎對下有損. 所以言雖.

後然有下. 擧損違請. 於中二. 先擧損劣解

之人. 通凡小等. 皆是迷法之器故. 多生疑

者. 正行相違猶豫義故. 惑者心迷於理能破

壞善法遠離善法故. 此明現損. 於長夜下.

明其當損. 後我愍下. 結默違請. 偈中亦二.

初偈頌前段. 淨明有信餘皆有證. 如山如

海雙喩敎證. 後偈頌後段以取相故. 但

依於識不能依智. 第五雙歎人法請中.

復重請者. 示彼疑惑應須斷之. 豈可避之.

避之不說有多過咎. 何等過咎不得成就

一切佛法. 文中先長行. 後偈頌. 長行中三.

初標請. 次何以故下. 釋請. 後是故佛子下.

結請. 釋中二. 先直徵釋. 後轉徵釋. 前中先

徵意云. 何以當得佛護而能信耶. 釋云. 法

應得護由得護故必能信受. 二轉徵釋中.

先徵後釋徵. 意云. 何以說十地時法應得

下              欄

佛護耶. 下釋意云. 如來說法不離敎證. 最

所要故. 文中三. 謂法喩合. 法中最初所行者.

依阿含行故. 成就一切諸佛法者. 是證智故.

此卽九種敎證中. 第四修成相對. 二喩中以

字母喩於地智. 爲諸法本. 論云. 書者是字

相. 如嘶字師子形相等者. 以書記字非正

字體. 言師子形者. 謂Ｃ字如□踞形. 有云.

如呼師子爲Ｃ(詞孕)多故. Ｃ字像形似師子

頭尾者. 全不似也. 字者論云□阿等者. 卽

十四音正是字體. 字卽文也. 等餘十二. 然

有十四音. 二音不入字母. 謂里梨二字. 數

者名句. 此二是數義者. 謂有二字多字名.

必以多字成句故皆數也. 說者是語言. 皆以

字母爲本者. 明末依本喩果依因. 字母究

竟者. 明本能攝末. 喩因無不攝. 上二順

明. 無有少分離字母者. 反成上二. 言字母

者. 卽迦□等三十四字. 以前十二音入此

三十四字. 則一一字中成十二字. 復有二

合三合乃至六合. 展轉相從出一切字. 故名

爲母. 論經名爲初章者. 以梵章之中悉談

字母最在初故. 然五天口呼. 則輕重有異.

書之貝葉字體不殊. 梵天之書千古無易.

不同此土篆[&FFFF]#隨時. 故此爲母. 亦常楷定 .

三合中初合末依於本. 後十地究竟合因

無不攝. 所以須此二者. 若但言爲本容

非是末. 如以百錢爲本成多財貨等. 今明

如水爲海本. 無海非水故. 云究竟無有離

者. 又爲本者非但因爲果本. 亦乃後爲前

本地前. 望證修阿含故. 初心卽以智觀如

經數: 一七三五

經名: 大方廣佛華嚴經疏卷第三十二

頁數: 七四八

上              欄

故. 第三結請可知. 問若依上義. 諸佛有力

能令信者. 何故今後衆生於彼法中亦有

謗意. 答有二種定. 則不可加. 一感報定. 以

先世今世造定業故. 二作業定. 宿惡熏心

猛利纏起難曉喩故. 上如釋種下如琉璃.

頌中初偈頌標請. 後偈頌釋請. 略不頌結.

頌釋中長行法中無究竟之言. 而喩中有. 今

此反前欲顯具有. 又法中明本能生末. 合

中明末依於本. 皆影略耳. 第二大衆同請

者. 上來衆首請說. 顯衆堪聞樂聞. 今大衆

展誠自陳有根有欲. 文中先[&FFFF]#請. 後正偈

請. 於中二. 前四偈半歎人堪能請. 後一偈

歎法成益請. 今初亦二. 前二頌歎說者. 餘

歎聽者. 前中初五句歎說者. 自成敎證. 後

三句歎能令他入. 今初. 初四句歎證. 後一

句歎敎. 自分所成一切行位. 通名爲證. 上

受佛敎說爲阿含. 卽九種敎證中第八門

也. 今初上者是總. 然總有二義. 一雙爲敎

證之總. 二唯顯證力辯才. 對敎名上. 此中

歎證辯才有三. 一眞實智爲辯所依. 卽經

初句無漏故無垢. 過小故云妙. 二辯體性

卽第二句. 謂堪能分別無邊法義故. 三者

辯者卽下二句. 依前起詞樂說故名爲果.

辯果卽下二. 依前起詞樂說故名爲果.

一詮表深旨字義成就. 卽下一句二滑利勝

上字義成就. 卽宣暢句. 二有一句歎阿含.

謂念持於敎得淨慧無疑名淸淨行. 三句

歎能令他入者. 初句令入證. 謂已入地者

令得佛十力. 未入地者. 令得入地. 故云

集功德. 集功德卽論經淨心. 淨心卽初地. 由

中              欄

集德成故. 後二句令入阿含辯才分別說

者. 意令受持十地法故. 說主旣內具二力.

外令他入. 何故不說. 二有二頌半歎聽者

中二. 初偈歎衆有根. 後一偈半歎衆有欲.

今初由有根故堪受敎證. 初句有治. 次二

句離所治. 下句結請. 結請惟願是總. 惟願

有二. 一心阿含. 二心正證. 有二妄想不

堪聞敎. 一我二慢. 以我慢故於法法師不

生恭敬. 以定戒爲治. 謂若有定則心調

伏. 故內無我慢. 戒則善住威儀外相不彰.

有二妄想不堪得證. 一邪見[&FFFF]#倒見故. 二

疑念於不思議處不生信故. 有二對治則

能得證. 一證見善思義故. 卽經集正. 謂積

集深思故. 二者正心. 信心歡喜故. 二歎有

欲者. 顯示大衆心法轉深. 於中一偈喩明

半偈法合. 前有四喩. 喩四種義門. 示現正

受. 彼所說義. 一受持謂心聞慧. 初聞卽受隨

聞受持. 如水不嚼隨得而飮. 二助力. 謂心

思慧嚼所聞法助成智力. 如食咀嚼以資

身力. 三遠離. 謂心修慧依聞思行能去惑

習. 如服良藥藥行除病. 上三三慧. 四安樂

行. 謂心證智卽三慧果聖所依處現法受樂

行故. 如蜜衆蜂所依故云貪也. 後法合中

能心一向是法. 所心猶通法喩. 以一甘露

總合四喩. 甘露有四能故. 一除渴. 二去

饑. 三愈病. 四安樂故. 二有一偈歎法利

益請. 直觀經文似當結請. 今依論判故

云歎法善哉是總. 所說法中善具足故. 善哉

有三. 一所依卽廣大智. 說地必依此慧故.

下              欄

二體性卽第二句. 正說入諸地則地地轉勝

故. 三者地果卽後二句. 謂具十力無障□佛

菩提故. 行亦果行如出現品說. 自下第三

如來加請前雖二家四請. 爲顯法勝復待

佛加. 前來爲分主伴主佛. 唯明意加. 今欲

具於身口故復重加. 又前默與威神令有

加請. 今加爲說不與前同. 若爾諸佛前已

具於三業何得復加. 前但是加未是請故.

今以加爲請□異於前. 上力被下說以爲

加. 因加勸說目之爲請. 加卽是請故云加

請. 長行則以加爲請. 偈頌則以請爲加.

不以常口心請. 而以雲臺發言. 不以常

身展敬而以光業代者. 爲不輕尊位故.

要復請者爲重法故. 前加分中不加大衆.

今此加者. 前若卽加說主. 無由三止. 此若

不加請主. 前言得佛護念便爲無驗. 文

中通有八業二身. 且分爲二. 先長行有二

身七業. 後偈頌但明請業. 前中二. 先此佛光

照十方. 後十方佛放光照. 此二光互照必

互相見. 二段皆有二身七業. 今初分二. 先

明光體業用. 後作是事已下. 正明所作. 今

初. 先明光本. 上加於下多用眉間之光. 亦

表將說中正之道. 出淸淨下. 正明體用.

於中文有六業. 一覺業. 卽光名體. 謂是光

照菩薩身. 已自覺如來力加故. 覺照光用

故曰焰明. 二百千下. 因業能生眷屬義

故. 三普照下. 卷舒業. 舒則普照十方. 卷則

還入常光. 今文略無卷業. 若兼取下文. 如

日身中於空中住. 義則通有. 四三惡下止

經數: 一七三五

經名: 大方廣佛華嚴經疏卷第三十二

頁數: 七四九

上              欄

業. 五降伏業. 論經云. 一切魔宮隱蔽不現.

今經闕此. 六又照一切下. 敬業. 顯現佛會

令物敬故. 七又照十方下. 示現業. 正爲令

衆見說聽者. 皆得佛加堪說聽故. 長行受

身加之名偏從此立. 二正顯所作卽二身

之一. 言二身者. 一流星身. 往他方世界故.

論不指經. 古德共指卷舒敬示三業當之.

以是往來光體如星流故. 二如日身. 謂如

日處空卽此所作. 於上空中爲臺是也. 故

以身業相對. 應成四句. 一業而非身. 謂

八中除三. 二身而非業. 卽如日身. 三亦身

亦業卽流星身. 四非身非業. 此經所無. 卽

論經彼此相見. 以身約有體業約有用. 三

則雙具. 四則非正所爲故. 二十方佛放光

照此者. 正爲照此. 然其作業亦周十方. 七

業二身不殊此佛而加. 又亦照此娑婆. 經

文以主佛普照此. 不待言伴佛普照. 正意

爲此加被相故. 第二偈頌明請業中二. 初

偈所依望前猶屬於身. 後正偈請. 五偈分

二. 前四加請所說. 後一敎說分齊. 前中亦

二. 初二偈擧法請. 後二偈擧益請. 前中亦

二. 初偈正顯作加. 後偈顯加所爲. 今初. 加

於彼三字是總. 此偈正爲加故. 其世中上亦

總亦別望加於彼是別. 以二種加中是具

果加故. 望四勝義是總. 以上卽勝義具四

種勝. 爲世中上故. 言四勝者. 亦如世王.

一自在勝. 所作無□故. 卽經初句言佛無等

者. 由離二障解脫自在不染如空. 十地已

還皆無等故. 重言等者唯與佛等. 欲顯佛

中              欄

佛等正覺故. 二力勝. 卽經十力能伏邪智

之怨敵故. 三眷屬勝. 卽無量勝功德及人間

最勝. 論經卽當無量諸衆首. 謂具功德堪

爲衆首. 故云人間最勝. 論云諸衆首者. 佛

於世間最上勝故. 四種姓勝. 謂家姓勝故.

卽釋師子法. 於中又二. 一釋師子是生家

勝. 謂應生釋姓輪王貴□故. 諸佛同加. 偏

語釋者以現見故. 是主佛故. 二法之一字

是法家勝. 謂非但生家勝. 諸佛皆同眞如法

中住故. 由上四義故. 稱法王名世中上. 上

云二種加者. 一具身加依法身故. 謂釋師子

是有法所依之身故. 二具果加證佛果故.

卽是世中上. 及別明四1勝. 異未成佛之色

身故. 今此具德之人加金剛藏. 第二偈加所

爲者. 欲令開現法藏義故. 文中初句及下

句. 以佛威神是說所依. 餘文正辯所爲. 開勝

藏一句是總. 下十字是別. 別歎勝藏. 有其

二種. 一義藏成就. 二字藏成就. 義藏卽勝妙

行. 行者. 諸菩薩行. 所謂助道法故. 妙者. 眞

實智故. 卽是證道. 勝者. 神力勝故. 是不住

道. 染淨無□故云神力. 如是顯示深妙勝

上之義. 二字藏者. 卽諸地廣智及分別說. 謂

說十地差別相故. 上擧法請竟. 第二擧益

請者. 顯所說法利他有三時益故. 二偈分

三. 初半偈聞時益. 若得上加. 則法寶入心

成聞持故. 次半頌修時益. 上句修時因圓.

下句所修果德. 後一偈轉生時益. 卽具堅種

人. 上半順明. 明有信之益. 下半反顯擧無

信之損. 論經但有順明. 偈云. 雖在於大海

下              欄

及劫盡火中. 決定信無□必得聞此經. 今

經堪受卽決定信義. 此中大意云. 若有信有

機爲堪受者. 無問惡道善道. 難處生皆

得聞經. 以難不障聞故言雖也. 海水劫

火卽是轉生難處 . 大海卽是惡道畜生趣故.

故論云. 龍世界長壽. 亦得聞此經. 偈言雖

在於大海故. 而言長壽者. 如有經說. 右

脅著地未動之間. 已經賢劫千佛出世. 更

一轉亦爾. 但暫臥息尙爾. 肉其一生. 劫火中

者. 卽是善趣. 論云. 雖在色界光音天等. 亦

得聞此經. 偈言及劫盡火中故. 此卽指二

禪已上爲長壽天難. 然論無長壽之言. 而

前龍趣[&FFFF]#有長壽. 且三惡爲難不必長壽.

恐是譯人誤. 將此中長壽入於前文. 然二

經中文皆巧略. 若具應言劫盡火起時在光

音天中故. 論爲此釋. 以火起時初禪無人.

二禪不爲其壞於中得聞故. 等言等取三

禪四禪. [&FFFF]#水風災長壽天難. 乃至無色亦皆

得聞. 今擧初攝後. 及對水成文故云劫

火. 案智論等通上二界. 除五淨居皆長壽

難. 今不取初禪者. 以彼有梵王多好說

法. 有覺有觀聞法障輕. 又正已燒故不說

之. 上順論釋. 八難之中善惡二趣各擧其

一. 理實八難皆容得聞. 又劫火之言兼佛前

後. 劫壞之時無佛出故. 脩羅地獄容在海

中則兼數難矣. 今經但云劫火. 則正在火

中亦容得聞. 以衆生見燒燒處有不燒

故. 問若依前義. 云何堪受法人復生難處.

答此約乘戒緩急應成四句. 一乘緩戒急.

經數: 一七三五

經名: 大方廣佛華嚴經疏卷第三十二

頁數: 七五○

上              欄

生長壽北洲不聞法要. 二者乘急戒緩. 生

三塗中不□聞法故. 佛會中多列龍鬼等

類. 三者乘戒俱急. 則人天聞法. 四乘戒俱

緩. 則處三塗諸根不具又不聞法. 今海水

劫火是二三兩句. 餘二無乘故. 經論不明.

卽後半意勉□學徒. 願留心法要故. 涅槃

云. 於戒緩者不名爲緩. 於乘緩者乃名

爲緩. 第二一偈敎說分齊中. 應說諸地者. 總

勸說也. 說地何義. 謂應說前字藏之中諸

地廣智三漸次相故. 次修習言卽爲總相.

言漸次者. 漸明非頓. 次辯不亂. 云何爲三.

一觀漸次. 二證漸次. 三修行漸次. 此卽十

地之中. 加行根本後得三智. 爲地地中初中

後相也. 勝智道者. 卽觀漸次. 道者因也. 以

加行智爲正證勝智之漸次. 故名勝智道.

譯說此十地若加行觀. 若加行所依止理. 能

生諸地實智故. 次入住展轉者. 是證漸次.

入者入地心. 住卽住地心. 未轉向餘地故.

展轉卽出地心. 地地 轉所住處故. 卽此三心

證智自爲漸次. 第三句卽修行漸次. 以後

得智要由證眞修行. 方能了俗故. 名修行

漸次. 言法智者. 正辯後得智體緣1法別.

故名爲法智. 此智從二境生. 一由證眞故.

云從行生故. 論云. 行者入住展轉成就故.

二外能了俗故. 云從境界生故. 論云境界

者. 此行種種異境界故. 謂以正證之行. 行

於俗境是後得也. 利益衆生一句. 結說之

益. 亦是後得智境. 問地地正證者. 如初地中

正智親證眞如. 則後九地中不應更證以

中              欄

如無二無異故. 古德釋云. 如雖一味. 約智

明昧有十親證. 此亦順理故. 唯識論云. 雖

眞如性實無差別. 而隨勝德假立十種. 此

約所證德異故. 有十地親證. 又云. 雖初地

中已達一切. 而能證行猶未圓滿. 爲令圓

滿. 後後建立此. 則亦約能證明昧意也. 若

唯取所證德異. 則初地未全證如. 亦未能

全通如無異難. 如人觀空小時不遠大則

漸增. 空雖無差眼有明昧. 自下第三許說

分齊. 謂所說不過義說二大. 是地分齊. 於

中二. 先[&FFFF]#說2儀意. 後正顯偈辭. 今初. 觀

察十方是[&FFFF]#說儀. 論云. 示無我慢無偏心

故. 觀十方佛將欲承力. 故無我慢. 觀十

方機擬將普被故. 無偏心故. 上下文皆云

承佛神力普觀十方也. 亦可普觀物機不

慢旁人. 普觀諸佛不偏一佛. 欲令大衆增

淨信者. 是[&FFFF]#說意. 謂衆先有信深渴所聞.

今更示說正地二大增益聞者. 堪受正義.

不如言取名增淨信. 若準論經更有增

喜. 彼經云. 欲令大衆重增踊悅生正信

故. 以踊悅卽是淨信故. 今略無故. 論云□

悅者. 心淸不濁故. 由信以心淨爲性. 則

稱理而悅. 以前說主違請中已令衆喜故.

今云增如何得此踊悅. 論云踊悅有二種.

一義大踊悅. 爲得義故. 二說大踊悅. 因此

說大能得義故. 義名所以深廣稱大. 卽是

當法受名. 說名詮表. 因於此說得彼義

故. 依所得義故名爲大. 大之說故依他受

稱. 聞於二大皆踊悅者. 因詮得旨3湛淨

下              欄

無疑. 法喜內充故增踊悅. 大意如此. 然二

大體相古說不同. 遠公云. 此地經中宗要有

四. 一是言敎. 二是所說敎道之行. 三是所

顯證道之行. 四是證道所表地法. 就此四中

初二爲說大. 以行依言成. 言依行發故合

爲說. 後二合爲義大. 以證依法成法由證

顯. 故合爲義. 賢首釋云. 此經宗要有六. 一

所依果海如太虛空. 二地智所證十重法界.

如空中所□之處. 三根本智能證法界. 如能

依□相. 四諸地後得隨事起行悲智不住.

五諸地加行所起行解. 爲趣地方便. 六寄

法顯成諸地差別. 如第二地中十善爲正.

三地禪支等. 於此六中前三合爲義大. 後

三合爲說大. 然其後解不取能詮者. 意云.

如偈中七偈亦明義大. 豈無能詮. 正應用

所以甚深故. 名之爲義. 可寄言說故稱爲

說. 且依後解. 古德因此復辯可說不可說

義. 然下論自明因果二分說不說義. 非無

眉目故今[&FFFF]#之於中先就義大. 次約說大.

後辯雙融義中有三. 一約果海可以總標

擧. 令人知有. 名爲可說. 不可指斥示

人名不可說. 二約證處. 旣此所4證離相離

名. 還云此法不可說聞. 以此遣言之言當

彼法. 故名爲可說. 有言斯遣名不可說. 三

約本智. 謂以遮詮易解故名可說. 直詮不

逮故不可說. 攝論云. 無分別智離五相故.

謂睡眠昏醉等. 以直詮不到故. 約遮詮以

示彼法二就說大中亦三. 一約後得智. 隨

事行相可以言辭分別. 是則可說. 是出世